CELEX: 32015R2018
Language: el
Date: 2015-11-11 00:00:00
Title: Εκτελεστικός κανονισμός (ΕΕ) 2015/2018 της Επιτροπής, της 11ης Νοεμβρίου 2015, για την ανάκληση της αποδοχής ανάληψης υποχρέωσης για δύο παραγωγούς-εξαγωγείς σύμφωνα με την εκτελεστική απόφαση 2013/707/ΕΕ για τη βεβαίωση της αποδοχής ανάληψης υποχρέωσης που προτάθηκε στο πλαίσιο των διαδικασιών αντιντάμπινγκ και κατά των επιδοτήσεων όσον αφορά τις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών στοιχείων (δηλαδή κυψελών) καταγωγής ή προέλευσης Λαϊκής Δημοκρατίας της Κίνας κατά την περίοδο εφαρμογής των οριστικών μέτρων

12.11.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 295/23
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/2018 ΤΗΣ ΕΠΙΤΡΟΠΉΣ
   της 11ης Νοεμβρίου 2015
   για την ανάκληση της αποδοχής ανάληψης υποχρέωσης για δύο παραγωγούς-εξαγωγείς σύμφωνα με την εκτελεστική απόφαση 2013/707/ΕΕ για τη βεβαίωση της αποδοχής ανάληψης υποχρέωσης που προτάθηκε στο πλαίσιο των διαδικασιών αντιντάμπινγκ και κατά των επιδοτήσεων όσον αφορά τις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών στοιχείων (δηλαδή κυψελών) καταγωγής ή προέλευσης Λαϊκής Δημοκρατίας της Κίνας κατά την περίοδο εφαρμογής των οριστικών μέτρων
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης («η Συνθήκη»),
   Έχοντας υπόψη τον κανονισμό (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1) («ο βασικός κανονισμός αντιντάμπινγκ»), και ιδίως το άρθρο 8,
   Έχοντας υπόψη τον κανονισμό (ΕΚ) αριθ. 597/2009 του Συμβουλίου, της 11ης Ιουνίου 2009, για την άμυνα κατά των εισαγωγών που αποτελούν αντικείμενο επιδοτήσεων εκ μέρους χωρών μη μελών της Ευρωπαϊκής Κοινότητας (2) («ο βασικός κανονισμός κατά των επιδοτήσεων»), και ιδίως το άρθρο 13,
   Αφού ενημέρωσε τα κράτη μέλη,
   Εκτιμώντας τα ακόλουθα:
   Α.   ΑΝΑΛΗΨΗ ΥΠΟΧΡΕΩΣΗΣ ΚΑΙ ΑΛΛΑ ΙΣΧΥΟΝΤΑ ΜΕΤΡΑ
   
   
               (1)
            
            
               Με τον κανονισμό (ΕΕ) αριθ. 513/2013 (3) η Ευρωπαϊκή Επιτροπή («η Επιτροπή»), επέβαλε προσωρινό δασμό αντιντάμπινγκ στις εισαγωγές προς την Ευρωπαϊκή Ένωση («η Ένωση») φωτοβολταϊκών συστοιχιών κρυσταλλικού πυριτίου («συστοιχίες») και βασικών συστατικών στοιχείων (δηλαδή κυψελών και πλακιδίων) καταγωγής ή προέλευσης Λαϊκής Δημοκρατίας της Κίνας («η ΛΔΚ»).
            
         
               (2)
            
            
               Μια ομάδα παραγωγών-εξαγωγέων εξουσιοδότησε το Εμπορικό Επιμελητήριο της Κίνας για Εισαγωγές και Εξαγωγές Μηχανημάτων και Ηλεκτρονικών Προϊόντων («CCCME») να υποβάλει εκ μέρους της στην Επιτροπή ανάληψη υποχρέωσης ως προς τις τιμές, και το Επιμελητήριο όντως το έπραξε. Είναι σαφές από τους όρους της εν λόγω ανάληψης υποχρέωσης ως προς τις τιμές ότι αποτελεί σύνθεση των ατομικών αναλήψεων υποχρεώσεων ως προς τις τιμές για κάθε παραγωγό-εξαγωγέα, τις οποίες, για πρακτικούς λόγους, συντονίζει το CCCME.
            
         
               (3)
            
            
               Με την απόφαση 2013/423/ΕΕ (4) η Επιτροπή αποδέχθηκε την εν λόγω ανάληψη υποχρέωσης ως προς τις τιμές όσον αφορά τον προσωρινό δασμό αντιντάμπινγκ. Με τον κανονισμό (ΕΕ) αριθ. 748/2013 (5) η Επιτροπή τροποποίησε τον κανονισμό (ΕΕ) αριθ. 513/2013 για να θεσπίσει τις τεχνικές αλλαγές που ήταν αναγκαίες λόγω της αποδοχής της ανάληψης υποχρέωσης όσον αφορά τον προσωρινό δασμό αντιντάμπινγκ.
            
         
               (4)
            
            
               Με τον εκτελεστικό κανονισμό (ΕΕ) αριθ. 1238/2013 (6) το Συμβούλιο επέβαλε οριστικό δασμό αντιντάμπινγκ στις εισαγωγές προς την Ένωση συστοιχιών και κυψελών καταγωγής ή προέλευσης ΛΔΚ («τα υπό εξέταση προϊόντα»). Με τον εκτελεστικό κανονισμό (ΕΕ) αριθ. 1239/2013 (7) το Συμβούλιο επέβαλε επίσης οριστικό αντισταθμιστικό δασμό στις εισαγωγές του υπό εξέταση προϊόντος στην Ένωση.
            
         
               (5)
            
            
               Μετά την κοινοποίηση της τροποποιημένης έκδοσης της ανάληψης υποχρέωσης ως προς τις τιμές από ομάδα παραγωγών-εξαγωγέων («οι παραγωγοί-εξαγωγείς») από κοινού με το CCCME, η Επιτροπή επιβεβαίωσε με την εκτελεστική απόφαση 2013/707/ΕΕ (8) την αποδοχή της τροποποιημένης ανάληψης υποχρέωσης ως προς τις τιμές («η ανάληψη υποχρέωσης») για την περίοδο εφαρμογής των οριστικών μέτρων. Στο παράρτημα της εν λόγω απόφασης παρατίθενται οι παραγωγοί-εξαγωγείς για τους οποίους έγινε αποδεκτή η ανάληψη υποχρέωσης, στους οποίους συγκαταλέγονται μεταξύ άλλων οι εταιρείες:
               
                           α)
                        
                        
                           Chint Solar (Zhejiang) Co. Ltd καθώς και οι συνδεδεμένες εταιρείες της στην Ευρωπαϊκή Ένωση, οι οποίες καλύπτονται από κοινού από τον πρόσθετο κωδικό TARIC: B810 («Chint Solar»)· και
                        
                     
                           β)
                        
                        
                           Hangzhou Zhejiang University Sunny Energy Science and Technology Co. Ltd και Zhejiang Jinbest Energy Science and Technology Co. Ltd, οι οποίες καλύπτονται από κοινού από τον πρόσθετο κωδικό TARIC: Β825 («Sunny Energy»).
                        
                     
         
               (6)
            
            
               Με την εκτελεστική απόφαση 2014/657/ΕΕ (9) η Επιτροπή αποδέχθηκε πρόταση που κατατέθηκε από την ομάδα των παραγωγών-εξαγωγέων από κοινού με το CCCME για την παροχή διευκρινίσεων όσον αφορά την εφαρμογή της ανάληψης υποχρέωσης για το υπό εξέταση προϊόν που καλύπτεται από την ανάληψη υποχρέωσης, δηλαδή τις συστοιχίες και τις κυψέλες καταγωγής ή προέλευσης ΛΔΚ, το οποίο σήμερα υπάγεται στους κωδικούς ΣΟ ex 8541 40 90 (κωδικοί TARIC 8541409021, 8541409029, 8541409031 και 8541409039), που παράγεται από τους παραγωγούς-εξαγωγείς («καλυπτόμενο προϊόν»). Οι δασμοί αντιντάμπινγκ και οι αντισταθμιστικοί δασμοί που αναφέρονται στην αιτιολογική σκέψη 4 ανωτέρω, μαζί με την ανάληψη υποχρέωσης, αναφέρονται από κοινού ως «μέτρα».
            
         
               (7)
            
            
               Με τον εκτελεστικό κανονισμό (ΕΕ) 2015/866 (10) η Επιτροπή ανακάλεσε την αποδοχή της ανάληψης υποχρέωσης για τρεις παραγωγούς-εξαγωγείς.
            
         
               (8)
            
            
               Με τον εκτελεστικό κανονισμό (ΕΕ) 2015/1403 (11) η Επιτροπή ανακάλεσε την αποδοχή της ανάληψης υποχρέωσης για έναν άλλο παραγωγό-εξαγωγέα.
            
         B.   ΟΡΟΙ ΤΗΣ ΑΝΑΛΗΨΗΣ ΥΠΟΧΡΕΩΣΗΣ ΟΙ ΟΠΟΙΟΙ ΕΧΟΥΝ ΠΑΡΑΒΙΑΣΤΕΙ
   
   
               (9)
            
            
               Κάθε εταιρεία της οποίας η ανάληψη υποχρέωσης έγινε δεκτή ανέλαβε την υποχρέωση να πωλεί μόνο το καλυπτόμενο προϊόν που κατασκευάζεται από την εταιρεία αυτή. Δεν επιτρέπονται οι πωλήσεις προϊόντων που έχουν κατασκευαστεί από άλλη εταιρεία
            
         
               (10)
            
            
               Οι παραγωγοί-εξαγωγείς συμφώνησαν, μεταξύ άλλων, να μην πωλήσουν το καλυπτόμενο προϊόν στον πρώτο ανεξάρτητο πελάτη στην Ένωση κάτω από μια συγκεκριμένη ελάχιστη τιμή εισαγωγής («η ΕΤΕ») εντός του σχετικού ετήσιου επιπέδου εισαγωγών στην Ένωση που ορίζεται στην ανάληψη υποχρέωσης.
            
         
               (11)
            
            
               Στην ανάληψη υποχρέωσης διευκρινίζεται επίσης, σε έναν μη εξαντλητικό κατάλογο, τι συνιστά παράβαση της ανάληψης υποχρέωσης. Ο εν λόγω κατάλογος περιλαμβάνει ως παράβαση, ειδικότερα, τη σύναψη αντισταθμιστικών ρυθμίσεων με πελάτες, την υποβολή παραπλανητικών δηλώσεων σχετικά με την καταγωγή του υπό εξέταση προϊόντος ή την ταυτότητα του εξαγωγέα. Επίσης, συνιστά παράβαση η συμμετοχή σε σύστημα εμπορικών συναλλαγών το οποίο θα οδηγούσε σε κίνδυνο καταστρατήγησης. Ο κατάλογος περιλαμβάνει επίσης ως παράβαση την έκδοση ενός εμπορικού τιμολογίου, όπως ορίζεται στην ανάληψη υποχρέωσης, στο οποίο η υποκείμενη οικονομική συναλλαγή δεν είναι σύμφωνη με την ονομαστική αξία της.
            
         
               (12)
            
            
               Επιπλέον, οι παραγωγοί-εξαγωγείς ανέλαβαν επίσης την υποχρέωση να μην προβούν σε πώληση άλλων προϊόντων, πλην του καλυπτόμενου προϊόντος, τα οποία παράγονται ή αποτελούν αντικείμενο εμπορίου από αυτούς πέρα από ένα συγκεκριμένο μικρό ποσοστό της συνολικής αξίας των πωλήσεων του καλυπτόμενου προϊόντος στους ίδιους πελάτες στους οποίους πωλούν το καλυπτόμενο προϊόν («το όριο παράλληλων πωλήσεων»).
            
         
               (13)
            
            
               Εξάλλου, στο πλαίσιο της ανάληψης υποχρέωσης οι παραγωγοί-εξαγωγείς υποχρεούνται να υποβάλλουν στην Επιτροπή σε τριμηνιαία βάση και εντός συγκεκριμένων προθεσμιών αναλυτικές πληροφορίες για το σύνολο των εξαγωγικών τους πωλήσεων και μεταπωλήσεων στην Ένωση («οι τριμηνιαίες εκθέσεις»). Αυτό συνεπάγεται ότι τα στοιχεία που περιλαμβάνονται στις εν λόγω τριμηνιαίες εκθέσεις πρέπει να είναι πλήρη και ορθά και ότι οι δηλωμένες συναλλαγές συμμορφώνονται πλήρως με τους όρους της ανάληψης υποχρέωσης. Επίσης πρέπει να δηλώνεται η πώληση προϊόντων διαφορετικών από το καλυπτόμενο προϊόν στους ίδιους πελάτες.
            
         
               (14)
            
            
               Προκειμένου να εξασφαλιστεί η συμμόρφωση με την ανάληψη υποχρέωσης, οι παραγωγοί-εξαγωγείς ανέλαβαν επίσης την υποχρέωση να επιτρέπουν επισκέψεις επαλήθευσης στις εγκαταστάσεις τους, έτσι ώστε να ελέγχεται η ακρίβεια και η πληρότητα των στοιχείων που υποβάλλονται στην Επιτροπή στις τριμηνιαίες εκθέσεις, και να παρέχουν όλες τις πληροφορίες που κρίνονται αναγκαίες από την Επιτροπή.
            
         Γ.   ΟΡΟΙ ΤΗΣ ΑΝΑΛΗΨΗΣ ΥΠΟΧΡΕΩΣΗΣ ΠΟΥ ΕΠΙΤΡΕΠΟΥΝ ΤΗΝ ΑΝΑΚΛΗΣΗ ΤΗΣ ΑΠΟΔΟΧΗΣ ΑΠΟ ΤΗΝ ΕΠΙΤΡΟΠΗ ΕΛΛΕΙΨΕΙ ΠΑΡΑΒΑΣΗΣ
   
   
               (15)
            
            
               Στην ανάληψη υποχρέωσης ορίζεται επίσης ότι η Επιτροπή μπορεί να ανακαλέσει την αποδοχή της ανάληψης υποχρέωσης ανά πάσα στιγμή κατά τη διάρκεια της περιόδου εφαρμογής της, εάν αποδειχθεί ότι ο έλεγχος και η επιβολή των όρων καθίστανται πρακτικά ανέφικτοι.
            
         Δ.   ΕΛΕΓΧΟΣ ΤΩΝ ΠΑΡΑΓΩΓΩΝ-ΕΞΑΓΩΓΕΩΝ
   
   
               (16)
            
            
               Η Επιτροπή, στο πλαίσιο της παρακολούθησης της συμμόρφωσης με την ανάληψη υποχρέωσης, επαλήθευσε τις πληροφορίες που υποβλήθηκαν από τους δύο παραγωγούς-εξαγωγείς οι οποίοι αναφέρονται στην αιτιολογική σκέψη 5 ανωτέρω που σχετίζονταν με την ανάληψη υποχρέωσης. Επίσης η Επιτροπή πραγματοποίησε επισκέψεις επαλήθευσης στις εγκαταστάσεις των ακόλουθων παραγωγών-εξαγωγέων. Τα πορίσματα που παρατίθενται παρακάτω στις αιτιολογικές σκέψεις 17 έως 27 σκιαγραφούν τα προβλήματα που εντοπίστηκαν για τις εταιρείες Chint Solar και Sunny Energy, προβλήματα που υποχρεώνουν την Επιτροπή να ανακαλέσει την αποδοχή της ανάληψης υποχρέωσης για τους εν λόγω δύο παραγωγούς-εξαγωγείς.
            
         Ε.   ΛΟΓΟΙ ΓΙΑ ΤΗΝ ΑΝΑΚΛΗΣΗ ΤΗΣ ΑΠΟΔΟΧΗΣ ΤΗΣ ΑΝΑΛΗΨΗΣ ΥΠΟΧΡΕΩΣΗΣ
   
   i)   Chint Solar
   
   
               (17)
            
            
               Οι συνδεδεμένες εταιρείες της εταιρείας Chint Solar στην Ένωση που αναφέρονται στην αιτιολογική σκέψη 5 στοιχείο α) πώλησαν το καλυπτόμενο προϊόν σε ανεξάρτητους πελάτες στην Ένωση το 2013 και το 2014. Οι πωλήσεις αυτές δεν είχαν δηλωθεί στην Επιτροπή εντός της προθεσμίας που ορίζεται στην ανάληψη υποχρέωσης. Μια ελλιπής έκθεση υποβλήθηκε μόνο κατά την έναρξη της επίσκεψης ελέγχου. Ως εκ τούτου, η Επιτροπή κατέληξε στο συμπέρασμα ότι η Chint Solar παρέβη τις υποχρεώσεις υποβολής εκθέσεων.
            
         
               (18)
            
            
               Επίσης, η εταιρεία Chint Solar πώλησε συστοιχίες στην Ένωση που κατασκευάζονταν από συνδεδεμένη εταιρεία η οποία δεν ήταν συμβαλλόμενο μέρος της ανάληψης υποχρέωσης. Η Επιτροπή ανέλυσε την εν λόγω πρακτική και κατέληξε στο συμπέρασμα ότι η Chint Solar παρέβη την υποχρέωση να πωλούνται μόνο οι συστοιχίες που παρήχθησαν από την επιχείρηση που είναι συμβαλλόμενο μέρος στην ανάληψη υποχρέωσης.
            
         
               (19)
            
            
               Επιπλέον, ο συνδεδεμένος παραγωγός των συστοιχιών στην Ένωση πώλησε τα προϊόντα αυτά, μεταξύ άλλων, είτε σε έναν από τους πελάτες της Chint Solar ή σε πελάτες συνδεδεμένους με πελάτη της εταιρείας Chint Solar. Σημαντικό μέρος αυτών των πωλήσεων πραγματοποιήθηκε σε τιμές χαμηλότερες από την ΕΤΕ. Η Επιτροπή ανέλυσε αυτό το επιχειρηματικό μοντέλο. Η Επιτροπή κατέληξε στο συμπέρασμα ότι, με την πώληση σε τιμές χαμηλότερες από την ΕΤΕ σε πελάτη της Chint Solar ή σε πελάτη συνδεδεμένο με τον πελάτη της Chint Solar, συνήφθη αντισταθμιστική συμφωνία και ότι η Chint Solar παρέβη την υποχρέωση στο πλαίσιο της ανάληψης υποχρέωσης να μην συνάψει αντισταθμιστική συμφωνία.
            
         
               (20)
            
            
               Επιπλέον, η Chint Solar παράγει εν μέρει συστοιχίες στο πλαίσιο συμφωνιών κατασκευαστή αρχικού εξοπλισμού («ΚΑΕ»). Για μια ομάδα των ΚΑΕ πελατών της, η συμβατική ρύθμιση παρέχει τη δυνατότητα πωλήσεων σε αυτή την ομάδα πελατών σε ενωσιακούς και μη ενωσιακούς προορισμούς. Η Chint Solar δεν παρείχε όλες τις πληροφορίες που έκρινε αναγκαίες η Επιτροπή για την παρακολούθηση της ανάληψης υποχρέωσης. Για μια άλλη ομάδα των ΚΑΕ πελατών της, ο έλεγχος έδειξε ότι σε μία τουλάχιστον περίπτωση οι συστοιχίες παραδόθηκαν τόσο σε ενωσιακά και μη ενωσιακά μέλη της εν λόγω ομάδας.
            
         
               (21)
            
            
               Αυτό το επιχειρηματικό μοντέλο δημιουργεί τον κίνδυνο καταστρατήγησης υπό μορφή διασταυρούμενης αντιστάθμισης της ΕΤΕ. Ειδικότερα, αυτό θα συνέβαινε αν συστοιχίες πωλούνταν σε ομάδες πελατών ΚΑΕ μέσω συνδεδεμένης εταιρείας με την Chint Solar η οποία δεν είναι συμβαλλόμενο μέρος στην ανάληψη υποχρέωσης.
            
         
               (22)
            
            
               Η Επιτροπή κατέληξε στο συμπέρασμα ότι το εντοπισμένο είδος εμπορικών συναλλαγών καθιστά τον έλεγχο της ανάληψης υποχρέωσης της Chint Solar πρακτικά ανέφικτο.
            
         ii)   Sunny Energy
   
   
               (23)
            
            
               Η Sunny Energy εξέδωσε διάφορα εμπορικά τιμολόγια για ηλιακές συστοιχίες των οποίων η ονομαστική αξία ήταν σύμφωνη με την ΕΤΕ. Ωστόσο, από την εξέταση των σχετικών τιμολογίων που υπέβαλε η Sunny Energy στις αρμόδιες για τον ΦΠΑ κινεζικές αρχές προέκυψε ότι αυτές οι συναλλαγές πώλησης περιλαμβάνουν επίσης προϊόντα που δεν καλύπτονται από την ανάληψη υποχρεώσεων, π.χ. εναλλάκτες και καλώδια που ορίζονται στην ανάληψη υποχρέωση ως «άλλα προϊόντα», τα οποία δεν είχαν δηλωθεί στην Επιτροπή. Επιπλέον, οι πωλήσεις των εν λόγω «άλλων προϊόντων» στους ίδιους πελάτες υπερέβαιναν το μέγιστο επιτρεπόμενο όριο παράλληλων πωλήσεων από την ανάληψη υποχρέωσης. Πρόκειται για παραβιάσεις των υποχρεώσεων υποβολής εκθέσεων και του ορίου για πωλήσεις της κατηγορίας «άλλα προϊόντα» προς τους ίδιους πελάτες.
            
         
               (24)
            
            
               Επιπλέον, στην επίσκεψη ελέγχου διαπιστώθηκε ότι η τιμή πώλησης των ηλιακών συστοιχιών στα τιμολόγια που υπέβαλε η Sunny Energy στις αρμόδιες για τον ΦΠΑ κινεζικές αρχές ήταν χαμηλότερη από την τιμή στα τιμολόγια της ανάληψης υποχρέωσης. Η Επιτροπή ανέλυσε την πρακτική αυτή και κατέληξε στο συμπέρασμα ότι η Sunny Energy αθέτησε στην ανάληψη υποχρέωσης με την έκδοση εμπορικών τιμολογίων για τα οποία οι υποκείμενες χρηματοοικονομικές συναλλαγές δεν συμμορφώνονται με την ονομαστική αξία τους.
            
         
               (25)
            
            
               Η Sunny Energy έχει πραγματοποιήσει επίσης εξαγωγές «άλλων προϊόντων» για σημαντικό χρονικό διάστημα σε τελωνειακή αποθήκη στην Ένωση. Ο εκτελωνισμός των εν λόγω προϊόντων πραγματοποιείται αφού ο πελάτης παραγγείλει τα εν λόγω προϊόντα. Οι πωλήσεις αυτές δεν εμπίπτουν στο πεδίο ελέγχου που πραγματοποιείται από την Επιτροπή.
            
         
               (26)
            
            
               Η Επιτροπή ανέλυσε τις επιπτώσεις αυτού του είδους εμπορικών συναλλαγών και έκρινε ότι συντρέχει υψηλός κίνδυνος διασταυρούμενης αντιστάθμισης της ΕΤΕ, ήτοι εάν καλυπτόμενα προϊόντα και μη καλυπτόμενα προϊόντα πωλούνται από την τελωνειακή αποθήκη στους ίδιους πελάτες. Η Επιτροπή κατέληξε στο συμπέρασμα ότι το εντοπισμένο είδος εμπορικών συναλλαγών καθιστά τον έλεγχο της ανάληψης υποχρέωσης της Sunny Energy πρακτικά ανέφικτο.
            
         
               (27)
            
            
               Επιπλέον, από τα αρχεία συναλλαγών που επιθεωρήθηκαν επιτόπου προέκυψε ότι ένας πελάτης δεν είχε καταβάλει ολόκληρο το ποσό για την εν λόγω συναλλαγή πώλησης. Περαιτέρω ανάλυση έδειξε ότι η εν λόγω μερική καταβολή οδήγησε σε τιμή πώλησης μικρότερη της ΕΤΕ. Πώληση σε τιμή χαμηλότερη από την ελάχιστη τιμή εισαγωγής (ΕΤΕ) συνιστά παράβαση της ανάληψης υποχρέωσης.
            
         iii)   Συμπεράσματα
   
   
               (28)
            
            
               Οι παραβάσεις των όρων της ανάληψης υποχρέωσης και η αδυναμία εφαρμογής της που διαπιστώθηκαν για τις εταιρείες Chint Solar και Sunny Energy δικαιολογούν την ανάκληση της αποδοχής της ανάληψης υποχρέωσης για τους εν λόγω δύο παραγωγούς-εξαγωγείς, σύμφωνα με το άρθρο 8 παράγραφοι 7 και 9 του βασικού κανονισμού αντιντάμπινγκ, σύμφωνα με το άρθρο 13 παράγραφοι 7 και 9 του βασικού κανονισμού κατά των επιδοτήσεων, καθώς και σύμφωνα με τους όρους της ανάληψης υποχρέωσης.
            
         ΣΤ.   ΑΞΙΟΛΟΓΗΣΗ ΤΗΣ ΔΥΝΑΤΟΤΗΤΑΣ ΠΡΑΚΤΙΚΗΣ ΕΦΑΡΜΟΓΗΣ ΟΛΩΝ ΤΩΝ ΟΡΩΝ ΤΗΣ ΑΝΑΛΗΨΗΣ ΥΠΟΧΡΕΩΣΗΣ
   
   
               (29)
            
            
               Η ανάληψη υποχρέωσης προβλέπει ότι μια παράβαση από μεμονωμένο παραγωγό-εξαγωγέα δεν συνεπάγεται αυτομάτως την ανάκληση της αποδοχής της ανάληψης υποχρέωσης για όλους τους παραγωγούς-εξαγωγείς. Στην περίπτωση αυτή η Επιτροπή οφείλει να εκτιμήσει τις επιπτώσεις της συγκεκριμένης παράβασης όσον αφορά τη δυνατότητα πρακτικής εφαρμογής της ανάληψης υποχρέωσης για όλους τους παραγωγούς-εξαγωγείς και το CCCME.
            
         
               (30)
            
            
               Κατά συνέπεια, η Επιτροπή αξιολόγησε τις επιπτώσεις των παραβάσεων από τις εταιρείες Chint Solar και Sunny Energy όσον αφορά τη δυνατότητα πρακτικής εφαρμογής της ανάληψης υποχρέωσης για όλους τους παραγωγούς-εξαγωγείς και το CCCME.
            
         
               (31)
            
            
               Η ευθύνη για τις παραβάσεις βαρύνει μόνο τους εν λόγω παραγωγούς εξαγωγείς· κατά τους ελέγχους που πραγματοποιήθηκαν δεν εντοπίστηκαν συστηματικές παραβάσεις από μεγάλο αριθμό παραγωγών-εξαγωγέων ή το CCCME.
            
         
               (32)
            
            
               Ως εκ τούτου, η Επιτροπή καταλήγει στο συμπέρασμα ότι η συνολική λειτουργία της ανάληψης υποχρέωσης δεν θίγεται και ότι δεν υπάρχουν λόγοι ανάκλησης της αποδοχής της ανάληψης υποχρέωσης για όλους τους παραγωγούς-εξαγωγείς και το CCCME.
            
         Ζ.   ΓΡΑΠΤΕΣ ΠΑΡΑΤΗΡΗΣΕΙΣ ΚΑΙ ΑΚΡΟΑΣΕΙΣ
   
   
               (33)
            
            
               Τα ενδιαφερόμενα μέρη είχαν την ευκαιρία να εκφράσουν τις απόψεις τους και να διατυπώσουν τις παρατηρήσεις τους σύμφωνα με το άρθρο 8 παράγραφος 9 του βασικού κανονισμού αντιντάμπινγκ και σύμφωνα με το άρθρο 13 παράγραφος 9 του βασικού κανονισμού κατά των επιδοτήσεων. Τόσο η εταιρεία Chint Solar όσο και η Sunny Energy υπέβαλαν τις παρατηρήσεις τους και έγιναν δεκτές σε ακρόαση. Ένα άλλο ενδιαφερόμενο μέρος υπέβαλε επίσης παρατηρήσεις.
            
         
               (34)
            
            
               Κατά τη διάρκεια των ακροάσεων τόσο η Chint Solar όσο και η Sunny Energy επιβεβαίωσαν ότι είχαν διαπραχθεί ορισμένες παραβάσεις, αλλά δεσμεύτηκαν να τηρήσουν την ανάληψη υποχρεώσεων στο μέλλον και τόνισαν ότι θεωρούσαν ασήμαντες τις παραβάσεις.
            
         i)   Chint Solar
   
   
      Πωλήσεις συστοιχιών στην Ένωση που κατασκευάστηκαν από συνδεδεμένη εταιρεία η οποία δεν ήταν συμβαλλόμενο μέρος της ανάληψης υποχρέωσης
   
   
               (35)
            
            
               Η εταιρεία Chint Solar ισχυρίστηκε ότι, παρά τις απαντήσεις που υποβλήθηκαν κατά τη διάρκεια της αρχικής έρευνας από το συνδεδεμένο παραγωγό που αναφέρεται στην αιτιολογική σκέψη 18 ανωτέρω, η Επιτροπή δεν συμπεριέλαβε αυτόν τον παραγωγό στην πρόταση δειγματοληψίας ούτε στον κατάλογο των συνεργαζόμενων παραγωγών που υπόκεινται στον τελικό καθορισμό της αρχικής έρευνας. Κατά την άποψή τους, λόγω αυτών των παραλείψεων η Chint Solar δεν ήταν σε θέση να αντιληφθεί τα διαφορετικά καθεστώτα των παραγωγών της.
            
         
               (36)
            
            
               Η Επιτροπή απορρίπτει αυτό το επιχείρημα. Πρώτον, η πρόταση δειγματοληψίας αναφέρεται τόσο σε μεμονωμένους παραγωγούς όσο και σε ομίλους εταιρειών. Είναι σαφές από τη διατύπωση και τον κατάλογο των εταιρειών που επισυνάφθηκε στην πρόταση δειγματοληψίας ότι αναφερόταν μία εταιρεία ανά όμιλο εταιρειών. Πράγματι, οι περισσότερες εταιρείες που προτάθηκαν για δειγματοληψία είχαν διάφορες συνδεδεμένες εταιρείες στη ΛΔΚ, αλλά στην πρόταση δειγματοληψίας αναφερόταν μόνο μία εταιρεία ανά όμιλο εταιρειών.
            
         
               (37)
            
            
               Δεύτερον, σε αντίθεση με την πρόταση δειγματοληψίας, ο κατάλογος των συνεργαζόμενων παραγωγών-εξαγωγέων που αναφέρονται στους εκτελεστικούς κανονισμούς για την επιβολή προσωρινών και οριστικών δασμών αντιντάμπινγκ και αντισταθμιστικών δασμών για το υπό εξέταση προϊόν περιλαμβάνει όλες τις εταιρείες εντός του ομίλου εταιρειών. Η Επιτροπή θεωρεί ότι η Chint Solar είχε στη διάθεσή της αρκετό χρόνο για να επισημάνει τυχόν ανακρίβεια στον κατάλογο των συνεργαζόμενων παραγωγών-εξαγωγέων μετά από τις αποκαλύψεις στα προσωρινά και στα τελικά στάδια των αρχικών ερευνών. Δεν ελήφθησαν παρατηρήσεις από την εταιρεία Chint Solar.
            
         
      Υποχρεώσεις υποβολής εκθέσεων από τους συνδεδεμένους εισαγωγείς στην Ένωση
   
   
               (38)
            
            
               Η Chint Solar ισχυρίστηκε επίσης ότι δεν είχε λάβει γνώση των υποχρεώσεων υποβολής έκθεσης σχετικά με τις συνδεδεμένες εταιρείες της στην Ένωση που αναφέρονται στην αιτιολογική σκέψη 5 στοιχείο α) ανωτέρω, επειδή η Chint Solar δεν ενημερώθηκε σχετικά με την αποδοχή της ανάληψης υποχρέωσης την οποία προσέφεραν οι εν λόγω συνδεδεμένες εταιρείες. Επιπλέον, η Chint Solar ισχυρίστηκε ότι δεν είχε διατεθεί ανεξάρτητη πρόσβαση στο σύστημα υποβολής εκθέσεων στις συνδεδεμένες αυτές εταιρείες στην Ένωση, γεγονός που καθιστούσε ανέφικτη την υποβολή των τριμηνιαίων εκθέσεων.
            
         
               (39)
            
            
               Η Επιτροπή απορρίπτει αυτά τα επιχειρήματα επειδή η Chint Solar ήταν υποχρεωμένη να δηλώσει τις συναλλαγές μεταπώλησης σε ανεξάρτητους πελάτες στην Ένωση και δεν το έπραξε. Αυτό οφείλεται στους εξής λόγους:
               
                           α)
                        
                        
                           Η προσφορά ανάληψης υποχρέωσης στην οποία συμμετείχε η μία από τις συνδεδεμένες εταιρείες στην Ένωση που αναφέρονται στην αιτιολογική σκέψη 5 στοιχείο α) ανωτέρω είχε ήδη γίνει δεκτή με τον προσωρινό δασμό αντιντάμπινγκ (12). Οι διατάξεις του κειμένου της ανάληψης υποχρέωσης ορίζουν σαφώς ότι πρέπει να δηλώνονται οι μεταπωλήσεις σε ανεξάρτητους πελάτες στην Ένωση.
                        
                     
                           β)
                        
                        
                           Η προσφορά ανάληψης υποχρέωσης στην οποία συμμετείχε η άλλη συνδεδεμένη εταιρεία στην Ένωση που αναφέρεται στην αιτιολογική σκέψη 5 στοιχείο α) ανωτέρω έγινε δεκτή κατά την περίοδο εφαρμογής των οριστικών μέτρων (13). Ωστόσο, δεν πραγματοποιήθηκαν πωλήσεις στην εν λόγω συνδεδεμένη εταιρεία μετά την αποδοχή της ανάληψης υποχρέωσης. Ως εκ τούτου, τα επιχειρήματα της Chint Solar είναι αλυσιτελή όσον αφορά την εν λόγω εταιρεία.
                        
                     
                           γ)
                        
                        
                           Το CCCME συντονίζει την υποβολή όλων των τριμηνιαίων εκθέσεων από τις εταιρείες που υπόκεινται στην ανάληψη υποχρέωσης, καθώς και τις τριμηνιαίες εκθέσεις για τις συναλλαγές μεταπώλησης. Η Chint Solar ήταν σε θέση να λάβει περαιτέρω πληροφορίες σχετικά με τις υποχρεώσεις της υποβολής εκθέσεων στο πλαίσιο της ανάληψης υποχρέωσης.
                        
                     
                           δ)
                        
                        
                           Η Chint Solar υπέβαλε ελλιπή τριμηνιαία έκθεση κατά την έναρξη της επίσκεψης επαλήθευσης. Αυτό τεκμηριώνει ότι η Chint Solar γνώριζε τις υποχρεώσεις υποβολής εκθέσεων από τις συνδεδεμένες εταιρείες της στην Ένωση.
                        
                     
         
      Καμία ουσιαστική παράβαση
   
   
               (40)
            
            
               Η Chint Solar ισχυρίστηκε επίσης ότι δεν υπάρχει ουσιαστική παράβαση επειδή οι μη δηλούμενες συναλλαγές ήταν επουσιώδεις σε σύγκριση με τον συνολικό αριθμό των συναλλαγών πωλήσεων.
            
         
               (41)
            
            
               Η Επιτροπή δεν μπορεί να αποδεχθεί αυτό το επιχείρημα. Η Chint Solar δεν υπέβαλε καμία τριμηνιαία έκθεση για τις συναλλαγές μεταπώλησης της συνδεδεμένης εταιρείας της που αναφέρεται στην αιτιολογική σκέψη 5 στοιχείο α) από την έναρξη ισχύος της ανάληψης υποχρέωσης. Το γεγονός αυτό δεν εξαρτάται από τον αριθμό των μη δηλούμενων συναλλαγών. Κατά συνέπεια, η Επιτροπή εμμένει στο συμπέρασμά της, ότι δηλαδή η Chint Solar παρέβη την υποχρέωση υποβολής έκθεσης στα πλαίσια της ανάληψης υποχρέωσης.
            
         
      Πωλήσεις από τους συνδεδεμένους παραγωγούς στην Ένωση
   
   
               (42)
            
            
               Η Chint Solar αμφισβήτησε επίσης ότι είχε παραβιαστεί η υποχρέωση στο πλαίσιο της ανάληψης υποχρέωσης να μην συνάψει αντισταθμιστική συμφωνία, για τους ακόλουθους λόγους:
               
                           α)
                        
                        
                           Η Chint Solar ενημέρωσε την Επιτροπή σχετικά με την αγορά από τον παραγωγό συστοιχιών στην Ένωση που αναφέρεται στην αιτιολογική σκέψη 19 ανωτέρω και η Επιτροπή δεν αντέδρασε.
                        
                     
                           β)
                        
                        
                           Η πολυπλοκότητα της ανάληψης υποχρέωσης εν γένει οδήγησε την Επιτροπή να δώσει διαφορετικές απαντήσεις για το ίδιο σενάριο με την πάροδο του χρόνου. Ως εκ τούτου, είναι εύλογο ότι η Chint Solar δεν υπολόγισε τον κίνδυνο των αντισταθμιστικών συμφωνιών μέχρι την κοινοποίηση σχετικά με την πρόθεση να ανακληθεί η ανάληψη υποχρέωσης από την Επιτροπή.
                        
                     
                           γ)
                        
                        
                           Οι πωλήσεις του συνδεδεμένου παραγωγού στην Ένωση δεν θα πρέπει να υπόκεινται στους όρους της ανάληψης υποχρέωσης, που ισχύει μόνο για τις συστοιχίες και τις κυψέλες καταγωγής ή προέλευσης ΛΔΚ.
                        
                     
                           δ)
                        
                        
                           Η Chint Solar δεν είχε καμία πρόθεση για τυχόν διασταυρούμενη αντιστάθμιση με πωλήσεις προς τον ίδιο πελάτη της Chint Solar από την ΛΔΚ και τον συνδεδεμένο παραγωγό στην Ένωση. Η διαφορά στις προδιαγραφές του προϊόντος και οι εμπορικές συνήθειες του συγκεκριμένου πελάτη της Chint Solar δικαιολογεί αυτές τις παράλληλες πωλήσεις. Η Chint Solar ισχυρίστηκε επίσης ότι η τιμή πώλησης του συνδεδεμένου παραγωγού στην Ένωση ήταν σύμφωνη με την τιμή της αγοράς. Επιπλέον, η Chint Solar ανέλαβε τη δέσμευση να σταματήσει τις πωλήσεις του υπό εξέταση προϊόντος στον εν λόγω πελάτη της από τη ΛΔΚ και να υποβάλλει τριμηνιαίες εκθέσεις για τις πωλήσεις του συνδεδεμένου με αυτήν παραγωγού στην Ένωση και να επιτρέψει την επαλήθευση της ακρίβειας αυτών των εκθέσεων.
                        
                     
         
               (43)
            
            
               Η Επιτροπή δεν μπορεί να αποδεχθεί τα επιχειρήματα αυτά. Πρώτον, η Επιτροπή δεν άσκησε κριτική στην Chint Solar επειδή δεν κοινοποίησε την αγορά αλλά για τις παράλληλες πωλήσεις που περιγράφονται στην αιτιολογική σκέψη 19 ανωτέρω.
            
         
               (44)
            
            
               Δεύτερον, η Chint Solar αναφέρει τις απαντήσεις των υπηρεσιών της Επιτροπής, οι οποίες σε κάθε περίπτωση χαρακτηρίστηκαν ως μη δεσμευτικές, εκτός συναφούς πλαισίου. Οι απαντήσεις στις οποίες αναφέρεται είναι άσχετες με την υποχρέωση να μην συναφθεί αντισταθμιστική συμφωνία.
            
         
               (45)
            
            
               Τρίτον, είναι σαφές ότι οι πωλήσεις ενός ενωσιακού παραγωγού δεν είναι δυνατόν να υπόκεινται στην ανάληψη υποχρέωσης. Ωστόσο, οι αντισταθμιστικές ρυθμίσεις που διαπιστώθηκαν από την Επιτροπή οφείλονται σε παράλληλες πωλήσεις από τον εν λόγω παραγωγό της Ένωσης σε πελάτη της Chint Solar ή σε πελάτες συνδεδεμένους με πελάτη της Chint Solar. Η διαφορά στις προδιαγραφές των προϊόντων δεν έχει σημασία από άποψη διασταυρούμενης αντιστάθμισης. Επιπλέον, είναι επίσης αδιάφορο αν οι πωλήσεις πραγματοποιήθηκαν σε τιμές αγοράς, αφού οι εν λόγω τιμές ήταν χαμηλότερες της ΕΤΕ.
            
         
               (46)
            
            
               Η Επιτροπή ανέλυσε επίσης τις πρόσθετες δεσμεύσεις που ανέλαβε η Chint Solar και κατέληξε στο συμπέρασμα ότι αυτές αντιμετωπίζουν μόνον τον κίνδυνο αντισταθμιστικών ρυθμίσεων σε σχέση με έναν συγκεκριμένο πελάτη. Επιπλέον, επιβάλλουν ένα επιπλέον βάρος στην παρακολούθηση της ανάληψης υποχρέωσης, δηλαδή περαιτέρω ελέγχους των επιπλέον τριμηνιαίων εκθέσεων.
               Ως εκ τούτου, η Επιτροπή εμμένει στην αξιολόγησή της ότι η Chint Solar παρέβη την υποχρέωσή της σύμφωνα με την ανάληψη υποχρέωσης να μην συνάψει αντισταθμιστική συμφωνία.
            
         
      Πωλήσεις κατασκευαστών αναλόγου εξοπλισμού (ΚΑΕ)
   
   
               (47)
            
            
               Η Chint Solar δήλωσε επίσης ότι δεν πώλησε συστοιχίες σε προορισμούς εκτός Ένωσης του πελάτη ΚΑΕ που αναφέρεται στην αιτιολογική σκέψη 20 ανωτέρω. Επιπλέον, η Chint Solar επανέλαβε ότι δεν παρείχαν όλες τις πληροφορίες που αφορούν τη συγκεκριμένη συμβατική ρύθμιση ΚΑΕ με την Επιτροπή.
            
         
               (48)
            
            
               Η Chint Solar διευκρίνισε επίσης ότι σε μία περίπτωση πώλησε κατά τύχη και υπό ειδικές περιστάσεις σε ενωσιακά και μη ενωσιακά μέλη της άλλης ομάδας πελατών ΚΑΕ που αναφέρονται στην αιτιολογική σκέψη 20. Η Chint Solar προσφέρθηκε επίσης να αναλάβει δεσμεύσεις ότι παρόμοια κατά τύχη πώληση δεν θα συμβεί στο μέλλον.
            
         
               (49)
            
            
               Η Επιτροπή απορρίπτει αυτά τα επιχειρήματα. Πρώτον, η Επιτροπή θεωρεί ότι η ύπαρξη ενός τέτοιου επιχειρηματικού μοντέλου ενέχει τον κίνδυνο καταστρατήγησης υπό μορφή διασταυρούμενης αντιστάθμισης της ΕΤΕ. Το γεγονός ότι δεν πραγματοποιήθηκαν πωλήσεις δεν αμβλύνει τον προσδιορισθέντα κίνδυνο διασταυρούμενης αντιστάθμισης. Επιπλέον, η Chint Solar δεν παρείχε κανένα στοιχείο σχετικά με τον τρόπο με τον οποίο μπορεί να εξασφαλιστεί η αποφυγή τέτοιων τυχαίων πωλήσεων στο μέλλον.
            
         
      Μη διακριτική μεταχείριση και αλλαγές στην ενωσιακή αγορά ηλιακής ενέργειας
   
   
               (50)
            
            
               Η Chint Solar δήλωσε επίσης ότι θα πρέπει να της παρέχονται εγκαίρως οδηγίες και ίσες ευκαιρίες για να προβεί σε διορθώσεις κατά την εφαρμογή της ανάληψης υποχρέωσης. Από όσα γνωρίζουν, η Επιτροπή διαπίστωσε προβλήματα μη δήλωσης και άλλες παραβιάσεις από άλλες εταιρείες που υπόκεινται σε ανάληψη υποχρέωσης χωρίς να έχουν ως συνέπεια την ανάκληση της ανάληψης υποχρέωσης.
            
         
               (51)
            
            
               Η Επιτροπή απορρίπτει αυτό το επιχείρημα, δεδομένου ότι δεν διαπιστώθηκε σε καμία άλλη εταιρεία παραβίαση της ανάληψης υποχρέωσης για τους ίδιους λόγους όπως με τη Chint Solar.
            
         
               (52)
            
            
               Ως εκ τούτου, η Επιτροπή απορρίπτει τους ισχυρισμούς αυτούς της Chint Solar ως μη τεκμηριωμένους.
            
         
               (53)
            
            
               Η Chint Solar δήλωσε επίσης ότι η Επιτροπή πρέπει να αξιολογήσει τις αλλαγές στην ενωσιακή αγορά ηλιακής ενέργειας, ιδίως τον εικαζόμενο αρνητικό αντίκτυπο των μέτρων αντιντάμπινγκ και των αντισταθμιστικών μέτρων στον ενωσιακό κλάδο παραγωγής ηλιακής ενέργειας όταν αποφασίσει την ανάκληση της ανάληψης υποχρέωσης από την Chint Solar.
            
         
               (54)
            
            
               Η Επιτροπή απορρίπτει το επιχείρημα αυτό επειδή είναι άσχετο με την αξιολόγηση των παραβιάσεων στο πλαίσιο της ανάληψης υποχρέωσης από την Chint Solar.
            
         ii)   Sunny Energy
   
   
      Μη υποβολή έκθεσης
   
   
               (55)
            
            
               Η Sunny Energy αμφισβήτησε ότι παραβίασε την υποχρέωση υποβολής έκθεσης, δεδομένου ότι τουλάχιστον ορισμένες πωλήσεις «άλλων προϊόντων» δηλώθηκαν στην Επιτροπή σε μία από τις τριμηνιαίες εκθέσεις και τουλάχιστον μία άλλη έκθεση εκπονήθηκε χωρίς να υποβληθεί στην Επιτροπή.
            
         
               (56)
            
            
               Η Επιτροπή δεν μπορεί να αποδεχθεί αυτό το επιχείρημα. Η Sunny Energy υπέβαλε την τριμηνιαία έκθεση για τα «άλλα προϊόντα» κατά το πρώτο τρίμηνο μετά την έναρξη ισχύος της ανάληψης υποχρέωσης. Ωστόσο, η Sunny Energy δεν υπέβαλε περαιτέρω τριμηνιαίες εκθέσεις για τα «άλλα προϊόντα» ή δεν διόρθωσε τις παραλειφθείσες συναλλαγές στις μεταγενέστερες τριμηνιαίες εκθέσεις.
            
         
      Όριο πωλήσεων
   
   
               (57)
            
            
               Η Sunny Energy ισχυρίστηκε επίσης ότι δεν υπήρξε παραβίαση της ανάληψης υποχρέωσης στην πλειονότητα των περιπτώσεων και ότι η αξία των πωλήσεων «άλλων προϊόντων» υπερέβη το όριο κατά ένα ασήμαντο ποσό.
            
         
               (58)
            
            
               Η Επιτροπή απορρίπτει αυτό το επιχείρημα. Η υπέρβαση του ορίου παράλληλων πωλήσεων δεν εξαρτάται από το εν λόγω ποσό ακόμη και εάν είναι ασήμαντο. Κατά συνέπεια, η Επιτροπή εμμένει στο συμπέρασμά της, ότι δηλαδή η Chint Solar παρέβη την υποχρέωση υποβολής έκθεσης στα πλαίσια της ανάληψης υποχρέωσης.
            
         
      Σύστημα διπλής τιμολόγησης
   
   
               (59)
            
            
               Η Sunny Energy υποστήριξε ότι οι τιμές του τιμολογίου της ανάληψης υποχρέωσης που παρέχονται σε πελάτες της Sunny Energy είναι ακριβή και χρησιμοποιούνται για τη λογιστική των συναλλαγών σε λογαριασμούς της Sunny Energy. Η πληρωμή όσον αφορά μια δεδομένη συναλλαγή βασίζεται στο τιμολόγιο ανάληψης υποχρέωσης. Κατά την άποψή της, μόνον το συνολικό ποσό του τιμολογίου ΦΠΑ έχει σημασία για τη συμμόρφωση με τους όρους της ανάληψης υποχρέωσης και όχι η κατανομή που δείχνει τις λεπτομέρειες του υπολογισμού αυτού του συνολικού ποσού. Ως εκ τούτου, οι υποκείμενες οικονομικές συναλλαγές πραγματοποιήθηκαν σύμφωνα με την ονομαστική τους αξία. Επιπλέον, η διαφορά των τιμών στα τιμολόγια ανάληψης υποχρέωσης και τα τιμολόγια ΦΠΑ είναι ελάχιστη.
            
         
               (60)
            
            
               Η Επιτροπή απορρίπτει αυτό το επιχείρημα. Πρώτον, στο τιμολόγιο ΦΠΑ περιλαμβάνεται η τιμή του υπό εξέταση προϊόντος και των μη αναφερθέντων «άλλων προϊόντων» για τα οποία η τιμή πώλησης ήταν διαφορετική από εκείνη που αναγράφεται στο τιμολόγιο ανάληψης υποχρέωσης. Δεύτερον, η Sunny Energy δεν παρέχει κανένα πειστικό επιχείρημα για τη διαφορά μεταξύ των διαφόρων χρηματοπιστωτικών και διοικητικών εγγράφων.
            
         
      Μερική πληρωμή
   
   
               (61)
            
            
               Η Sunny Energy ανέφερε επίσης ότι είχε έλθει σε επαφή με τον πελάτη που αναφέρεται στην αιτιολογική σκέψη 27 ανωτέρω και έλαβε την πλήρη εξόφληση του εν λόγω τιμολογίου.
            
         
               (62)
            
            
               Η Επιτροπή λαμβάνει υπόψη αυτά τα μέτρα που έλαβε η Sunny Energy, τα οποία ωστόσο πραγματοποιήθηκαν αφού είχε εντοπιστεί το πρόβλημα από την Επιτροπή.
            
         
      Πωλήσεις από αποθήκη στην Ένωση
   
   
               (63)
            
            
               Η Sunny Energy δήλωσε επίσης ότι είναι έτοιμη να σταματήσει τις πωλήσεις «άλλων προϊόντων» από την τελωνειακή αποθήκη στην Ένωση που αναφέρεται στην αιτιολογική σκέψη 25 ανωτέρω, προκειμένου να αποφευχθεί ο ενδεχόμενος κίνδυνος διασταυρούμενης αντιστάθμισης.
            
         
               (64)
            
            
               Η Επιτροπή κατέληξε στο συμπέρασμα ότι, μολονότι η εν λόγω δέσμευση θα απέτρεπε τον κίνδυνο διασταυρούμενης αντιστάθμισης, δεν θα είναι δυνατή η παρακολούθηση της εν λόγω δέσμευσης. Επιπλέον, οι εν λόγω δεσμεύσεις δεν αντιμετωπίζουν τον συγκεκριμένο τρόπο διεξαγωγής εμπορικών συναλλαγών που πραγματοποιήθηκαν για σημαντικό χρονικό διάστημα.
            
         iii)   Παρατηρήσεις από το άλλο ενδιαφερόμενο μέρος
   
   
               (65)
            
            
               Ένα ενδιαφερόμενο μέρος υποστήριξε ότι η Chint Solar και η Sunny Energy έχουν πωλήσει συστηματικά το υπό εξέταση προϊόν κάτω από την ΕΤΕ ή την έχουν καταστρατηγήσει με άλλους τρόπους. Το ενδιαφερόμενο μέρος ζήτησε την ανάκληση της ανάληψης υποχρέωσης των εν λόγω εταιρειών.
            
         
               (66)
            
            
               Επιπλέον, το ενδιαφερόμενο μέρος υποστήριξε ότι ο αριθμός των εταιρειών των οποίων ανακλήθηκε η ανάληψη υποχρέωσης επιβεβαιώνει την εμπειρία της αγοράς ότι η ανάληψη υποχρέωσης έχει παραβιαστεί σε ευρεία κλίμακα.
            
         
               (67)
            
            
               Η Επιτροπή επισημαίνει ότι το ενδιαφερόμενο μέρος έχει προβεί σε ατεκμηρίωτες υποθέσεις στην παρατήρησή του. Ο έλεγχος της Επιτροπής δεν αποκάλυψε συστηματική παραβίαση από μεγάλο αριθμό παραγωγών-εξαγωγέων ή από το CCCME.
            
         iv)   Συμπέρασμα
   
   
               (68)
            
            
               Ως εκ τούτου, η Επιτροπή επιβεβαιώνει τα συμπεράσματά της σχετικά με παραβιάσεις της ανάληψης υποχρέωσης από την Chint Solar και την Sunny Energy.
            
         Η.   ΑΝΑΚΛΗΣΗ ΤΗΣ ΑΠΟΔΟΧΗΣ ΤΗΣ ΑΝΑΛΗΨΗΣ ΥΠΟΧΡΕΩΣΗΣ ΚΑΙ ΕΠΙΒΟΛΗ ΟΡΙΣΤΙΚΩΝ ΔΑΣΜΩΝ
   
   
               (69)
            
            
               Ως εκ τούτου, σύμφωνα με το άρθρο 8 παράγραφοι 7 και 9 του βασικού κανονισμού αντιντάμπινγκ, σύμφωνα με το άρθρο 13 παράγραφοι 7 και 9 του βασικού κανονισμού κατά των επιδοτήσεων, καθώς και σύμφωνα με τους όρους της ανάληψης υποχρέωσης, η Επιτροπή κατέληξε στο συμπέρασμα ότι η αποδοχή της ανάληψης υποχρέωσης από τη Chint Solar και τη Sunny Energy θα πρέπει να ανακληθεί.
            
         
               (70)
            
            
               Κατά συνέπεια, σύμφωνα με το άρθρο 8 παράγραφος 9 του βασικού κανονισμού αντιντάμπινγκ και το άρθρο 13 παράγραφος 9 του βασικού κανονισμού κατά των επιδοτήσεων, ο οριστικός δασμός αντιντάμπινγκ που επιβάλλεται σύμφωνα με το άρθρο 1 του εκτελεστικού κανονισμού (ΕΕ) αριθ. 1238/2013 και ο οριστικός αντισταθμιστικός δασμός που επιβάλλεται σύμφωνα με το άρθρο 1 του εκτελεστικού κανονισμού (ΕΕ) αριθ. 1239/2013 εφαρμόζονται αυτόματα στις εισαγωγές καταγωγής ή προέλευσης ΛΔΚ για το υπό εξέταση προϊόν το οποίο παράγεται από την Chint Solar (πρόσθετος κωδικός TARIC: Β810) και τη Sunny Energy (πρόσθετος κωδικός TARIC: B825) από την ημέρα έναρξης ισχύος του παρόντος κανονισμού.
            
         
               (71)
            
            
               Για λόγους ενημέρωσης, ο πίνακας του παραρτήματος του παρόντος κανονισμού απαριθμεί τους παραγωγούς-εξαγωγείς για τους οποίους δεν επηρεάζεται η αποδοχή της ανάληψης υποχρέωσης, σύμφωνα με την εκτελεστική απόφαση 2014/657/ΕΕ,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ανακαλείται η αποδοχή της ανάληψης υποχρέωσης σύμφωνα με την εκτελεστική απόφαση 2013/707/ΕΕ σε σχέση με τις εταιρείες i) Chint Solar (Zhejiang) Co. Ltd μαζί με τις συνδεδεμένες επιχειρήσεις της στην Ευρωπαϊκή Ένωση, οι οποίες καλύπτονται από τον πρόσθετο κωδικό TARIC: B810, ii) Hangzhou Zhejiang University Sunny Energy Science and Technology Co. Ltd και Zhejiang Jinbest Energy Science and Technology Co. Ltd, οι οποίες καλύπτονται από κοινού από τον πρόσθετο κωδικό TARIC: Β825.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 11 Νοεμβρίου 2015.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 343 της 22.12.2009, σ. 51.
   
      (2)  ΕΕ L 188 της 18.7.2009, σ. 93.
   
      (3)  ΕΕ L 152 της 5.6.2013, σ. 5.
   
      (4)  ΕΕ L 209 της 3.8.2013, σ. 26.
   
      (5)  ΕΕ L 209 της 3.8.2013, σ. 1.
   
      (6)  ΕΕ L 325 της 5.12.2013, σ. 1.
   
      (7)  ΕΕ L 325 της 5.12.2013, σ. 66.
   
      (8)  ΕΕ L 325 της 5.12.2013, σ. 214.
   
      (9)  ΕΕ L 270 της 11.9.2014, σ. 6.
   
      (10)  ΕΕ L 139 της 5.6.2015, σ. 30.
   
      (11)  ΕΕ L 218 της 19.8.2015, σ. 1.
   
      (12)  Απόφαση 2013/423/ΕΕ.
   
      (13)  Εκτελεστική απόφαση 2013/707/ΕΕ.
   
      ΠΑΡΑΡΤΗΜΑ
      Κατάλογος εταιρειών:
      
                  Επωνυμία εταιρείας
               
               
                  Πρόσθετος κωδικός TARIC
               
            
                  Jiangsu Aide Solar Energy Technology Co. Ltd
               
               
                  B798
               
            
                  Alternative Energy (AE) Solar Co. Ltd
               
               
                  B799
               
            
                  Anhui Chaoqun Power Co. Ltd
               
               
                  B800
               
            
                  Anji DaSol Solar Energy Science & Technology Co. Ltd
               
               
                  B802
               
            
                  Anhui Schutten Solar Energy Co. Ltd
                  Quanjiao Jingkun Trade Co. Ltd.
               
               
                  B801
               
            
                  Anhui Titan PV Co. Ltd
               
               
                  B803
               
            
                  Xi'an SunOasis (Prime) Company Limited
                  TBEA SOLAR CO. LTD
                  XINJIANG SANG'O SOLAR EQUIPMENT
               
               
                  B804
               
            
                  Changzhou NESL Solartech Co. Ltd
               
               
                  B806
               
            
                  Changzhou Shangyou Lianyi Electronic Co. Ltd
               
               
                  B807
               
            
                  Changzhou Trina Solar Energy Co. Ltd
                  Trina Solar (Changzhou) Science & Technology Co. Ltd
                  Changzhou Youze Technology Co. Ltd
                  Trina Solar Energy (Shanghai) Co. Ltd
                  Yancheng Trina Solar Energy Technology Co. Ltd
               
               
                  B791
               
            
                  CHINALAND SOLAR ENERGY CO. LTD
               
               
                  B808
               
            
                  ChangZhou EGing Photovoltaic Technology Co. Ltd
               
               
                  B811
               
            
                  CIXI CITY RIXING ELECTRONICS CO. LTD
                  ANHUI RINENG ZHONGTIAN SEMICONDUCTOR DEVELOPMENT CO. LTD
                  HUOSHAN KEBO ENERGY & TECHNOLOGY CO. LTD
               
               
                  B812
               
            
                  CNPV Dongying Solar Power Co. Ltd
               
               
                  B813
               
            
                  CSG PVtech Co. Ltd
               
               
                  B814
               
            
                  China Sunergy (Nanjing) Co. Ltd
                  CEEG Nanjing Renewable Energy Co. Ltd
                  CEEG (Shanghai) Solar Science Technology Co. Ltd
                  China Sunergy (Yangzhou) Co. Ltd.
                  China Sunergy (Shanghai) Co. Ltd.
               
               
                  B809
               
            
                  Delsolar (Wujiang) Ltd
               
               
                  B792
               
            
                  Dongfang Electric (Yixing) MAGI Solar Power Technology Co. Ltd
               
               
                  B816
               
            
                  EOPLLY New Energy Technology Co. Ltd
                  SHANGHAI EBEST SOLAR ENERGY TECHNOLOGY CO. LTD
                  JIANGSU EOPLLY IMPORT & EXPORT CO. LTD
               
               
                  B817
               
            
                  Era Solar Co. Ltd
               
               
                  B818
               
            
                  GD Solar Co. Ltd
               
               
                  B820
               
            
                  Greenway Solar-Tech (Shanghai) Co. Ltd
                  Greenway Solar-Tech (Huaian) Co. Ltd
               
               
                  B821
               
            
                  Konca Solar Cell Co. Ltd
                  Suzhou GCL Photovoltaic Technology Co. Ltd
                  Jiangsu GCL Silicon Material Technology Development Co. Ltd
                  Jiangsu Zhongneng Polysilicon Technology Development Co. Ltd
                  GCL-Poly (Suzhou) Energy Limited
                  GCL-Poly Solar Power System Integration (Taicang) Co. Ltd
                  GCL SOLAR POWER (SUZHOU) LIMITED
               
               
                  B850
               
            
                  Guodian Jintech Solar Energy Co. Ltd
               
               
                  B822
               
            
                  Hangzhou Bluesun New Material Co. Ltd
               
               
                  B824
               
            
                  Hanwha SolarOne (Qidong) Co. Ltd
               
               
                  B826
               
            
                  Hengdian Group DMEGC Magnetics Co. Ltd
               
               
                  B827
               
            
                  HENGJI PV-TECH ENERGY CO. LTD
               
               
                  B828
               
            
                  Himin Clean Energy Holdings Co. Ltd
               
               
                  B829
               
            
                  Jetion Solar (China) Co. Ltd
                  Junfeng Solar (Jiangsu) Co. Ltd
                  Jetion Solar (Jiangyin) Co. Ltd
               
               
                  B830
               
            
                  Jiangsu Green Power PV Co. Ltd
               
               
                  B831
               
            
                  Jiangsu Hosun Solar Power Co. Ltd
               
               
                  B832
               
            
                  Jiangsu Jiasheng Photovoltaic Technology Co. Ltd
               
               
                  B833
               
            
                  Jiangsu Runda PV Co. Ltd
               
               
                  B834
               
            
                  Jiangsu Sainty Photovoltaic Systems Co. Ltd
                  Jiangsu Sainty Machinery Imp. And Exp. Corp. Ltd
               
               
                  B835
               
            
                  Jiangsu Seraphim Solar System Co. Ltd
               
               
                  B836
               
            
                  Jiangsu Shunfeng Photovoltic Technology Co. Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd
               
               
                  B837
               
            
                  Jiangsu Sinski PV Co. Ltd
               
               
                  B838
               
            
                  Jiangsu Sunlink PV Technology Co. Ltd
               
               
                  B839
               
            
                  Jiangsu Zhongchao Solar Technology Co. Ltd
               
               
                  B840
               
            
                  Jiangxi Risun Solar Energy Co. Ltd
               
               
                  B841
               
            
                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd
               
               
                  B793
               
            
                  Jiangyin Hareon Power Co. Ltd
                  Hareon Solar Technology Co. Ltd
                  Taicang Hareon Solar Co. Ltd
                  Hefei Hareon Solar Technology Co. Ltd
                  Jiangyin Xinhui Solar Energy Co. Ltd
                  Altusvia Energy (Taicang) Co. Ltd
               
               
                  B842
               
            
                  Jiangyin Shine Science and Technology Co. Ltd
               
               
                  B843
               
            
                  JingAo Solar Co. Ltd.
                  Shanghai JA Solar Technology Co. Ltd.
                  JA Solar Technology Yangzhou Co. Ltd.
                  Hefei JA Solar Technology Co. Ltd.
                  Shanghai JA Solar PV Technology Co. Ltd.
               
               
                  B794
               
            
                  Jinko Solar Co. Ltd
                  Jinko Solar Import and Export Co. Ltd
                  ZHEJIANG JINKO SOLAR CO. LTD
                  ZHEJIANG JINKO SOLAR TRADING CO. LTD
               
               
                  B845
               
            
                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd
               
               
                  B795
               
            
                  Juli New Energy Co. Ltd
               
               
                  B846
               
            
                  Jumao Photonic (Xiamen) Co. Ltd
               
               
                  B847
               
            
                  King-PV Technology Co. Ltd
               
               
                  B848
               
            
                  Kinve Solar Power Co. Ltd (Maanshan)
               
               
                  B849
               
            
                  Lightway Green New Energy Co. Ltd
                  Lightway Green New Energy(Zhuozhou) Co. Ltd
               
               
                  B851
               
            
                  MOTECH (SUZHOU) RENEWABLE ENERGY CO. LTD
               
               
                  B852
               
            
                  Nanjing Daqo New Energy Co. Ltd
               
               
                  B853
               
            
                  NICE SUN PV CO. LTD
                  LEVO SOLAR TECHNOLOGY CO. LTD
               
               
                  B854
               
            
                  Ningbo Huashun Solar Energy Technology Co. Ltd
               
               
                  B856
               
            
                  Ningbo Jinshi Solar Electrical Science & Technology Co. Ltd
               
               
                  B857
               
            
                  Ningbo Komaes Solar Technology Co. Ltd
               
               
                  B858
               
            
                  Ningbo Osda Solar Co. Ltd
               
               
                  B859
               
            
                  Ningbo Qixin Solar Electrical Appliance Co. Ltd
               
               
                  B860
               
            
                  Ningbo South New Energy Technology Co. Ltd
               
               
                  B861
               
            
                  Ningbo Sunbe Electric Ind Co. Ltd
               
               
                  B862
               
            
                  Ningbo Ulica Solar Science & Technology Co. Ltd
               
               
                  B863
               
            
                  Perfectenergy (Shanghai) Co. Ltd
               
               
                  B864
               
            
                  Perlight Solar Co. Ltd
               
               
                  B865
               
            
                  Phono Solar Technology Co. Ltd
                  Su mec Hardware & Tools Co. Ltd
               
               
                  B866
               
            
                  RISEN ENERGY CO. LTD
               
               
                  B868
               
            
                  SHANDONG LINUO PHOTOVOLTAIC HI-TECH CO. LTD
               
               
                  B869
               
            
                  SHANGHAI ALEX SOLAR ENERGY SCIENCE & TECHNOLOGY CO. LTD
                  SHANGHAI ALEX NEW ENERGY CO. LTD
               
               
                  B870
               
            
                  Shanghai BYD Co. Ltd
                  BYD(Shangluo)Industrial Co. Ltd
               
               
                  B871
               
            
                  Shanghai Chaori Solar Energy Science & Technology Co. Ltd
                  Shanghai Chaori International Trading Co. Ltd
               
               
                  B872
               
            
                  Propsolar (Zhejiang) New Energy Technology Co. Ltd
                  Shanghai Propsolar New Energy Co. Ltd
               
               
                  B873
               
            
                  SHANGHAI SHANGHONG ENERGY TECHNOLOGY CO. LTD
               
               
                  B874
               
            
                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co. Ltd
                  Lianyungang Shenzhou New Energy Co. Ltd
               
               
                  B875
               
            
                  Shanghai ST Solar Co. Ltd
                  Jiangsu ST Solar Co. Ltd
               
               
                  B876
               
            
                  Shenzhen Sacred Industry Co. Ltd
               
               
                  B878
               
            
                  Shenzhen Topray Solar Co. Ltd
                  Shanxi Topray Solar Co. Ltd
                  Leshan Topray Cell Co. Ltd
               
               
                  B880
               
            
                  Sopray Energy Co. Ltd
                  Shanghai Sopray New Energy Co. Ltd
               
               
                  B881
               
            
                  SUN EARTH SOLAR POWER CO. LTD
                  NINGBO SUN EARTH SOLAR POWER CO. LTD
                  Ningbo Sun Earth Solar Energy Co. Ltd.
               
               
                  B882
               
            
                  SUZHOU SHENGLONG PV-TECH CO. LTD
               
               
                  B883
               
            
                  TDG Holding Co. Ltd
               
               
                  B884
               
            
                  Tianwei New Energy Holdings Co. Ltd
                  Tianwei New Energy (Chengdu) PV Module Co. Ltd
                  Tianwei New Energy (Yangzhou) Co. Ltd
               
               
                  B885
               
            
                  Wenzhou Jingri Electrical and Mechanical Co. Ltd
               
               
                  B886
               
            
                  Shanghai Topsolar Green Energy Co. Ltd
               
               
                  B877
               
            
                  Shenzhen Sungold Solar Co. Ltd
               
               
                  B879
               
            
                  Wuhu Zhongfu PV Co. Ltd
               
               
                  B889
               
            
                  Wuxi Saijing Solar Co. Ltd
               
               
                  B890
               
            
                  Wuxi Shangpin Solar Energy Science and Technology Co. Ltd
               
               
                  B891
               
            
                  Wuxi Solar Innova PV Co. Ltd
               
               
                  B892
               
            
                  Wuxi Suntech Power Co. Ltd
                  Suntech Power Co. Ltd
                  Wuxi Sunshine Power Co. Ltd
                  Luoyang Suntech Power Co. Ltd
                  Zhenjiang Rietech New Energy Science Technology Co. Ltd
                  Zhenjiang Ren De New Energy Science Technology Co. Ltd
               
               
                  B796
               
            
                  Wuxi Taichang Electronic Co. Ltd
                  Wuxi Machinery & Equipment Import & Export Co. Ltd.
                  Wuxi Taichen Machinery & Equipment Co. Ltd.
               
               
                  B893
               
            
                  Xi'an Huanghe Photovoltaic Technology Co. Ltd
                  State-run Huanghe Machine-Building Factory Import and Export Corporation
                  Shanghai Huanghe Fengjia Photovoltaic Technology Co. Ltd
               
               
                  B896
               
            
                  Xi'an LONGi Silicon Materials Corp.
                  Wuxi LONGi Silicon Materials Co. Ltd.
               
               
                  B897
               
            
                  Years Solar Co. Ltd
               
               
                  B898
               
            
                  Yingli Energy (China) Co. Ltd
                  Baoding Tianwei Yingli New Energy Resources Co. Ltd
                  Hainan Yingli New Energy Resources Co. Ltd
                  Hengshui Yingli New Energy Resources Co. Ltd
                  Tianjin Yingli New Energy Resources Co. Ltd
                  Lixian Yingli New Energy Resources Co. Ltd
                  Baoding Jiasheng Photovoltaic Technology Co. Ltd
                  Beijing Tianneng Yingli New Energy Resources Co. Ltd
                  Yingli Energy (Beijing) Co. Ltd
               
               
                  B797
               
            
                  Yuhuan BLD Solar Technology Co. Ltd
                  Zhejiang BLD Solar Technology Co. Ltd
               
               
                  B899
               
            
                  Yuhuan Sinosola Science & Technology Co. Ltd
               
               
                  B900
               
            
                  Zhangjiagang City SEG PV Co. Ltd
               
               
                  B902
               
            
                  Zhejiang Fengsheng Electrical Co. Ltd
               
               
                  B903
               
            
                  Zhejiang Global Photovoltaic Technology Co. Ltd
               
               
                  B904
               
            
                  Zhejiang Heda Solar Technology Co. Ltd
               
               
                  B905
               
            
                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd
               
               
                  B906
               
            
                  Zhejiang Kingdom Solar Energy Technic Co. Ltd
               
               
                  B907
               
            
                  Zhejiang Koly Energy Co. Ltd
               
               
                  B908
               
            
                  Zhejiang Mega Solar Energy Co. Ltd
                  Zhejiang Fortune Photovoltaic Co. Ltd
               
               
                  B910
               
            
                  Zhejiang Shuqimeng Photovoltaic Technology Co. Ltd
               
               
                  B911
               
            
                  Zhejiang Shinew Photoelectronic Technology Co. Ltd
               
               
                  B912
               
            
                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co. Ltd
               
               
                  B914
               
            
                  Zhejiang Sunrupu New Energy Co. Ltd
               
               
                  B915
               
            
                  Zhejiang Tianming Solar Technology Co. Ltd
               
               
                  B916
               
            
                  Zhejiang Trunsun Solar Co. Ltd
                  Zhejiang Beyondsun PV Co. Ltd
               
               
                  B917
               
            
                  Zhejiang Wanxiang Solar Co. Ltd
                  WANXIANG IMPORT & EXPORT CO LTD
               
               
                  B918
               
            
                  Zhejiang Xiongtai Photovoltaic Technology Co. Ltd
               
               
                  B919
               
            
                  ZHEJIANG YUANZHONG SOLAR CO. LTD
               
               
                  B920
               
            
                  Zhongli Talesun Solar Co. Ltd
               
               
                  B922